Albánska republika

  1. Politicko-ekonomické kritériá
		
1.1. 	koherencia so zahraničnou
politikou SR

	Bilaterálne vzťahy medzi SR a AR možno hodnotiť ako bezproblémové, s pozitívnym trendom rozvoja. V súčasnosti sa vzájomné vzťahy začínajú intenzifikovať najmä v oblasti politického dialógu. (Minister pre integráciu AR S. Nako navštívil nedávno Bratislavu, pripravuje sa návšteva podpredsedu vlády a ministra zahraničných vecí AR I. Metu v SR.). Albánska republika vo všeobecnosti nepatrí medzi prioritné krajiny v rámci zahraničnopolitických a národných záujmov SR. 
 	
1.2. možnosti využitia komparatívnych výhod  a potenciálu slovenskej ODA

	Zahraničná pomoc sa môže orientovať na dobudovanie infraštruktúry, ktorá je v kritickom stave, ako aj na energetiku, poľnohospodárstvo, komunikačné systémy a pod.
	
1.3. ekonomická spolupráca a vzájomný obchodný obrat

	Vzájomná ekonomická a hospodárska spolupráca je na nízkej úrovni a v tejto oblasti existujú značné rezervy. Obchodný obrat medzi SR a AR má klesajúcu tendenciu. V súčasnosti sú rozpracované dohody o vzájomnej podpore a ochrane investícií a zamedzení dvojitého zdanenia, ktoré majú vytvoriť vhodné legislatívne prostredie na podporu vzájomného obratu. Medzi najvýznamnejšie komodity zo SR do Albánska patrili v roku 2002: slad (76,7%) a potreby na lunaparkové a spoločenské hry (10,3%), ale aj elektrické prístroje na drôtovú telekomunikáciu (3,22%) a automobilové pneumatiky (3,07%). Medzi najvýznamnejšie dovážané komodity patrili v roku 2002: rastliny a časť rastlín - semená a plody (45,2%), semená anízu (21,9%), pánske a dámske oblečenie (12,9%).
	
2. Logistické a praktické kritériá
		
2.1 prítomnosť ZÚ a možnosti podpory slovenských rozvojových projektov
	SR nemá priame zastúpenie v Albánskej republike. Veľvyslanec SR v Srbsku a Čiernej hore je priakreditovaný aj pre Albánsko.   	
2.2 doterajšie skúsenosti a prítomnosť MVO, expertov a súkromných firiem v krajine

	MMF schválil v júni 2002 trojročnú pôžičku pre Albánsko určenú na financovanie hospodárskeho rastu a boj s chudobou Poverty Reduction and Growth Facility-PRGF vo výške cca. 36 mil. USD. Pôžička slúži aj na podporu vládneho ekonomického programu. MZV SR neeviduje žiadne aktivity slovenských podnikateľských subjektov v Albánsku. 
  	
2.3 historická previazanosť so SR a tradície doterajšej spolupráce

	Československo-albánske vzťahy boli rozvinuté najmä v hospodárskej sfére. Po páde komunistických režimov a nastolení trhového hospodárstva sa ich parametre zmenili (najmä nerentabilnosť dovozu surovín z Albánska), čo viedlo k výraznému poklesu tejto spolupráce hlavne zo strany SR. (ČR čiastočne nadviazala na tradíciu ČSSR v obchodnej oblasti hlavne vďaka svojej štruktúre priemyslu orientovanej na finálnu výrobu a aj vďaka prevzatiu ZÚ v Albánsku po ČSFR). 
	
2.4 prítomnosť slovenskej komunity	bez významu